《闰十七夜再集三弟宅讽咏前两席诸什席上分赋》
明代·黎淳先

二八连光又一宵，从容馀闰送凉飙。胜游不用悲秋赋，引兴何妨卜夜招。

壁上银钩原竞美，席间金谷肯相饶。醉归斗柄斜横甚，颇怪朱门锁寂寥。

作者简介：黎淳先，字含孺。明神宗万历二十八年（一六〇〇）乡试拟元。有《鞟言》、《澳州草》。清陈恭尹编《番禺黎氏存诗汇选》有传。